
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 179 

25 Φεβρουάριου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του Οργανισμού Εσωτερικής Υπηρεσίας 

του Δήμου Κομοτηνής. 1 

Τροποποίηση του ΟΕΥ Δήμου Νάουσας Ν. Ημαθίας 2 
Μεταβίβαση δικαιώματος υπογραφής «Με εντολή Γενι¬ 
κού Γραίιματέα Περιφέρειας . 3 

τροποποίηση του Ο.Ε.Υ. του Δήμου Καμένων Βούρ¬ 
λων Ν. Φθιώτιδας. 4 

Ανάκληση άδειας ίδρυσης και λειτουργίας ακτινολογι¬ 
κού εργαστηρίου κατηγ. (χ~2), επί ιης οδού Ανθέων 

35, του γιατρού Παπαγιάννη Χρήστου. 5 

Σύσταση Αμιγούς Νομαρχιακής Επιχείρησης με την επω¬ 
νυμία «Κέντρο Περιβάλλοντος» στο Νομό Κοζάνης. 6 


Μεταβίβαση διαθεσίμου οικοπέδου στην Κοινότητα 
Μητρουσίου Ν. Σερρών. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 414 (1) 

Τροποποίηση του Οργανισμού Εσωτερικής Υπηρεσίας 
του Δήμου Κομοτηνής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 
Έχοντας υπόψη. 

1. Τις διατάξεις α) του άρθρου 12 του Ν 1188/81 όπως 
αντικαταστάθηκαν με τις όμοιες του άρθρου 26 του Ν. 
1832/89 και του άρθρου 8 του Ν. 2307/95 β) του Π.Δ. 
37α/87 γ) του Ν. 1586/86 δ) του Ν. 2190/94 και ε) του Ν. 
2503/97. 

2. Την αριθμ. 346/97 απόφαση του Δημοτικού Συμβου¬ 
λίου Κομοτηνής καθώς και την 1/1/19.1.98 σύμφωνη 
γνωμοδότηση του Υπηρεσιακού Συμβουλίου του άρθρου 
37 του Ν. 2190/94, αποφασίζουμε: 

Επικυρώνουμε την ανωτέρω 346/97 απόφαση του Δη¬ 
μοτικού Συμβουλίου Κομοτηνής με την οποία τροποποιεί¬ 
ται ο Οργανισμός Εσωτερικής Υπηρεσίας του Δήμου Κο¬ 
μοτηνής και συγκεκριμένα το άρθρο 3 και με τις κατωτέρω 
προσθήκες σ’ αυτό. 


Ε. Προσωποπαγείς προσωρινές θέσεις μονίμου προσω¬ 
πικού που συσχάθηκαν με το άρθρο 12 παρ. 8 του Ν. 
2503/97 και την αριθμ. 730/28.11.97 απόφαση του Δη¬ 
μάρχου. 

2 θέσεις κλάδου ΤΕ Τεχν/γων Ηλ/γων Μηχ/κών με 
βαθμό Δ-Α 

7 θέσεις κλάδου ΔΕΙ Δ/κών με βαθμό Δ-Α 

1 θέση κλάδου ΔΕ 30 Τεχν. Οδοποιίας με βαθμό Δ-Α 

1 θέση κλάδου ΔΕ 30 Τεχν. Σιδ/στής με βαθμό Δ-Α 

1 θέση κλάδου ΔΕ 30 Τεχν. θερμαστής με βαθμό Δ-Α 

3 θέσεις κλάδου ΔΕ 24 Τεχν. Ηλεκτρολόγων με βαθμό 
Δ-Α 

1 θέση κλάδου ΔΕ 29 Οδηγών Αυτοκινήτων με βαθμό 
Δ-Α 

2 θέσεις κλάδου ΔΕ 26 Μηχανοτεχνιτών με βαθμό Δ-Α 

5 θέσεις κλάδου ΥΕ 16 Προσωπικού Καθαριότητας με 

βαθμό Ε-Β 

8 θέσεις κλάδου ΥΕ 16 Εργατών γενικά με βαθμό Ε-Β 

1 θέση κλάδου ΥΕ 16 Εργ. Φύλακας με βαθμό Ε-Β 

2 θέσεις κλάδου ΥΕ 2 Επιστατών με βαθμό Ε-Β 

Οι ανωτέρω θέσεις καταργούνται με τον καθ’ οιονδή- 
ποτε τρόπο αποχώρηση αυτών που τις κατέχουν. 

ΣΤ. Εποχικό Προσωπικό (ΙΔΟΧ) ("Αρθρο 18 παρ. 12 Ν. 
2503/97). 

3 θέσεις κλάδου ΠΕ 

3 θέσεις κλόδου ΤΕ 

16 θέσεις κλάδου ΔΕ 

30 θέσεις κλάδου ΥΕ 

Η απασχόληση αυτού του προσωπικού θα γίνεται σύμ¬ 
φωνα με τις διατάξεις των παρ. 2-17 του άρθρου 21 του Ν. 
2190/94. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Κομοτη¬ 
νής ύψους 159 000.000 δρχ. περίπου για το τρέχον οικο¬ 
νομικό έτος. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Κομοτηνής, ύψους 
159.000.000 δρχ. στους Κ.Α. 10/111.1, 15/111.1, 40/ 
111.1,45/111.1,50/111.1,032/3,10/112.2, 45/112.2, 
15/151,2 75/151,1ν και 032.1. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Κομοτηνή, 6 Φεβρουάριου 1998 

Με εντολή Γεν. Γραμ. Περ/ρείας 
Ο Διευθυντής 
Ν. ΚΑΡΑΝΙΚΟΛΟΥΔΗΣ 

-Φ- 

Αριθ. 1303 (2) 

Τροποποίηση του ΟΕΥ Δήμου Νάουσας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 8 παρ. 5 του Ν. 2307/95. 

2. Τις διατάξεις της παρ. 10 του άρθρου 57 του Ν. 
2218/94. 

3. Την αριθ. 296/97 απόφαση του Δημοτικού Συμβου¬ 
λίου Νάουσας με την οποία τροποποιείται το άρθρο 4 του 
ΟΕΥ Δ. Νάουσας όπως αυτός κωδικοποιήθηκε και δημό¬ 
σιε ύθηκε στο ΦΕΚ 358/Β'/17.5.93. 

4. Τη σύμφωνη γνώμη του Υπηρεσιακού Συμβουλίου 
υπαλλήλων ΟΤΑ Ν. Ημαθίας που διατυπώθηκε στο 1/ 
21.1.98 πρακτικό αυτού, αποφασίζουμε: 

Νομιμοποιούμε την 296/1997 απόφαση του Δημοτικού 
Συμβουλίου Νάουσας με την οποία τροποποιείται ο Οργα¬ 
νισμός Εσωτερικής Υπηρεσίας του Δήμου Νάουσας Ν. 
Ημαθίας που ψηφίστηκε με την 138/1992 απόφαση του 
Δημοτικού Συμβουλίου Νάουσας και δημοσιεύθηκε στο 
ΦΕΚ 358/Β717.5.93 και συγκεκριμένα τροποποιείται το 
άρθρο 4 αυτού, συμπληρώνοντας την παράγραφο που 
αφορά το προσωπικό ειδικών κατηγοριών ως εξής: 

«Μία (1) θέση ειδικού συνεργάτη Αντιδημάτχου (άρθρο 
57 Ν. 2218). 

- Από τις διατάξεις της παρούσας προκαλείται δαπάνη 
εις βάρος του προϋπολογισμού του Δήμου Νάουσας 
ύψους 3.000.000 δρχ. και έχει γίνει αντίστοιχη πρόβλεψη 
στον Κ.Α. 012.9β του προϋπολογισμού έτους 1998 του 
Δήμου Νάουσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια,Ί 0 Φεβρουάριου 1998 

Με εντολή Γεν. Γραμ. Περ/ρείας 
Ο Διευθυντής 
Αθ. ΚΕΣΙΔΗΣ 

——Η♦- 

Αριθ. 1100 (3) 

Μεταβίβαση δικαιώματος υπογραφής «Με εντολή Γενικού 
Γραμματέα Περιφέρειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 1 (παρ. 2 εδαφ. στ) του Ν. 
2503/97. 


2. Την ανάγκη απλούστευσης των διαδικασιών, κατά την 
άσκηση των αρμοδιοτήτων της Περιφέρειας Στερεός Ελ¬ 
λάδας και με σκοπό την ταχεία διεκπεραίωση των υποθέ¬ 
σεων και την εξασφάλιση της εύρυθμης και αποδοτικής 
λειτουργίας της εντός της Περιφέρειας Δ/νσης Τοπικής 
Αυτ/σης & Αποκέντρωσης, αποφασίζουμε: 

Μεταβιβάζουμε τον προϊστάμενο της Δ/νσης και τους 
προϊσταμένους των τμημάτων της Δ/νσης Αυτ/σης & Απο¬ 
κέντρωσης το δικαίωμα να υπογράφουν «Με εντολή Γ ενι¬ 
κού Γραμματέα» τα παρακάτω έγγραφα και πράξεις αρμο- 
διότητάς μας: 

ΣΤΟ ΔΙΕΥΘΥΝΤΗ 

- Τον επικυρωτικό έλεγχο των αποφάσεων των Νομαρ¬ 
χιακών Συμβουλίων, των Νομαρχιακών Επιτροπών και των 
ΝΠΔΔ των ΝΑ των Νομών της Περιφέρειας, εξαιρουμένης 
της παραπομπής των σχετικών αποφάσεων στην επιτροπή 
του άρθρου 18 του Ν. 2218/94. 

- Τον έλεγχο των προσφυγών κατά αποφάσεων Νομαρ¬ 
χών εξαιρουμένης της περίπτωσης αποδοχής και ακύρω¬ 
σης αποφάσεων Νομαρχών. 

- Την αποστολή εγγράφων ενημερωτικού ή πληροφο¬ 
ριακού χαρακτήρα σε υπηρεσίες αντιστοίχου επιπέδου. 

- Τη θέση στο αρχείο των εγγράφων για τα οποία δεν 
απαιτείται υπηρεσιακή ενέργεια. 

- Των Κρατικών αρμοδιοτήτων, οι οποίες ανακύπτουν 
και δεν ανήκουν σε άλλες υπηρεσίες που ασκούσαν οι Πε¬ 
ριφερειακοί Διευθυντές και οι Αναπληρωτές του κατά το 
προ της 1.9.1997 χρονικό διάστημα, πλην της συγκρότη¬ 
σης του Δ.Σ. των ΝΠΔΔ. 

- Την έγκριση μετακίνησης εκτός έδρας των προϊστα¬ 
μένων των τμημάτων της Δ/νσης, πλην ΤΥΔΚ, τη χορή¬ 
γηση κανονικών αδειών στους προϊσταμένους τμημάτων 
και υπαλλήλων της Διεύθυνσης. 

- Τη θεώρηση των βιβλιαρίων νοσηλείας των προϊστα¬ 
μένων των τμημάτων και των υπαλλήλων της Δ/νσης και 
των μελών των οικογενειών τους. 

- Την έκδοση πιστοποιητικών ή βεβαιώσεων σε θέματα 
που μπορούν να βεβαιωθούν από στοιχεία που τηρούνται 
στη Δ/νση. 

- Την έγκριση χορήγησης αντιγράφων των τηρουμένων 
πρωτοτύπων εμπιστευτικών εγγράφων. 

- Τη συγκρότηση επιτροπών για την εκκαθάριση του αρ¬ 
χείου της οικείας Δ/νσης. 

- Την παραλαβή δικογράφων, εξώδικων προσκλήσεων 
και λοιπών συναφών εγγράφων για θέματα αρμοδιότητας 
της Δ/νσης. 

- Την τοποθέτηση των υπαλλήλων της Δ/νσης στα οι¬ 
κεία τμήματα. 

- Των θεμάτων εποπτείας των ΝΠΔΔ, της εθιμοτυπίας 
και των εορτών. 

- Την παραπομπή στην επιτροπή του άρθρου 18 του Ν. 
2218/94 των αποφάσεων των ΟΤΑ προς έλεγχο της νομι- 
μότητάς τους. 

- Τον έλεγχο των αποφάσεων των δημοτικών και κοινο¬ 
τικών συμβουλίων. 

1. Αναγνώρισης και μεταβολών των διοικητικών τους 

περιφερειών, των ΟΤΑ, καθορισμού των διοικητικών τους 
ορίων, έκδοσης σχετικών προκηρύξεων, για τις μεταβολές 
τους, της συγκρότησης του Γνωμοδοτικού Συμβουλίου για 
την αναγνώριση και τις μεταβολές τους και της συγκρότη¬ 
σης της επιτροπής ορίων. 

2. Μεταφοράς της έδρας των ΟΤΑ. 

3. Μετονομασίας συνοικισμών και θέσεων, καθώς και 
της μετονομασίας συνοικιών, οδών και πλατειών. 

4. Ίδρυσης & λειτουργίας παιδικών, βρεφικών, βρεφο¬ 
νηπιακών σταθμών και νηπιαγωγείων, κέντρων ψυχαγω¬ 
γίας και αναψυχής ηλικιωμένων, βρεφοκομείων, ορφανο¬ 
τροφείων, ΚΑΠΗ και κέντρων υποστήριξης και αποκατά¬ 
στασης ατόμων με ειδικές ανάγκες και η μελέτη και εφαρ¬ 
μογή κοινωνικών προγραμμάτων. 

5. Ίδρυσης κατασκευής και λειτουργίας πολιτιστικών 
και πνευματικών κέντρων, σχολών διδασκαλίας μουσικής, 
χορού, ζωγραφικής και κέντρων επαγγελματικού προσα¬ 
νατολισμού καθώς και η μελέτη και εφαρμογή πολιτιστι¬ 
κών προγραμμάτων. 

6. Εξασφάλισης και δημιουργίας θερέτρων. 

7. Μελέτης, διαχείρισης και εκτέλεσης προγραμμάτων 
οικιστικής και πολεοδομικής ανάπτυξης. 

8. Προστασίας του φυσικού και πολιτιστικού περιβάλλο¬ 
ντος, προστασίας της ζωής και της υγείας των κατοίκων 
και κατάρτισης ειδικών προγραμμάτων πρόληψης, άμεσης 
βοήθειας και θεραπείας. 

9. Ίδρυσης και λειτουργίας πολιτιστικών και πνευματι¬ 
κών κέντρων όπως βιβλιοθήκες, μουσεία, πινακοθήκες, 
φιλαρμονικές, θέατρα επισκευής και συντήρησης παρα¬ 
δοσιακών ή ιστορικών κτιρίων που παραχωρούνται από δη¬ 
μόσιους ή ιδιωτικούς φορείς ή κοινωνικές και πολιτιστικές 
λειτουργίες και σε συνεργασία με τους αρμόδιους δημό¬ 
σιους φορείς, συντήρησης και λειτουργίας αρχαιολογικών 
και ιστορικών χώρων της περιοχής. 

10. Προστασίας αξιοποίησης και εκμετάλλευσης των 
τοπικών φυσικών πόρων και περιοχών, των Ιαματικών πη¬ 
γών και ήπιων μορφών ενέργειας. 

11. Υλοποίησης του πολεοδομικού σχεδιασμού, σύμ¬ 
φωνα με το εγκεκριμένο Γενικό Πολεοδομικό Σχέδιο, 
Ζώνη Οικιστικού Ελέγχου (Ζ.Ο.Ε.) καθώς και κάθε άλλο 
σχέδιο χωροταξικού επιπέδου και τήρησης των δεδομέ¬ 
νων του κτηματολογίου της περιοχής τους, όπως αυτά 
προκύπτουν από το συνολικό σχεδιασμό και την ολοκλη¬ 
ρωμένη διαχείριση του Εθνικού Κτηματολογίου. 

12. Ελέγχου της τήρησης των διατάξεων που αφορούν 
τη λειτουργία των πάσης φύσεως επιτηδευμάτων και 
επαγγελμάτων. 

13. Ίδρυσης και Λειτουργίας δημοτικών ή κοινοτικών 
εργαστηρίων και ελέγχου των υγρών, στερεών και αερίων 
αποβλήτων και ρύπανσης των υδάτων και της θάλασ¬ 
σας. 

14. Χορήγησης των αδειών εγκατάστασης και λειτουρ¬ 
γίας ψυχαγωγικών παιχνιδιών, που προβλέπονται από 
αστυνομικές διατάξεις και δεν υπάγονται στις διατάξεις 
του Ν. 2000/1991. 

15. Διαχείρισης της δημοτικής ή κοινοτικής περιουσίας 
και κατασκευής, συντήρησης και λειτουργίας δημοτικών ή 
κοινοτικών καταστημάτων. 


16. Μελέτης εκτέλεσης και εκμετάλλευσης βιοτεχνι¬ 
κών κέντρων και κτιρίων στις ειδικές βιοτεχνικές και Βιο¬ 
μηχανικές ζώνες που καθορίζονται στα πλαίσια του πσλε- 
οδομικού και του χωροταξικού σχεδιασμού. 

17. Εκπόνησης και εφαρμογής προγραμμάτων ανάπτυ¬ 
ξης του ανθρώπινου δυναμικού της περιοχής τους. 

18. Αποθήκευσης και εμπορίας υγρών και αερίων καυ¬ 
σίμων. 

19. Σύναψης, Επικύρωσης και υπογραφής προγραμμα¬ 
τικών συμβάσεων. 

20. Έκδοσης κανονιστικών αποφάσεων πλην αυτών 
των οποίων η εντολή μεταβιβάζεται στον τμημ/ρχη Τοπι¬ 
κής Αυτ/σης. 

21. Σύστασςη Δημοτικής Αστυνομίας. 

22. Μεταβίβασης Κρατικών Παιδικών, Βρεφονηπιακών 
Σταθμών. 

23. Μεταφοράς και μετακίνησης μαθητών. 

24. Κατάργησης και μεταφοράς Λιμενικών Ταμείων. 

25. Σύναψης συμβάσεων οιασδήπστε μορφής και με 
οποιοδήποτε νομικό πρόσωπο. 

26. Ανάθεσης άσκησης αρμοδιοτήτων σε άλλα νομικά 
πρόσωπα. 

27. Διατύπωσης γνώμης σε ειδικά θέματα και συμμετο¬ 
χής σε προγράμματα περιφερειακής ανάπτυξης. 

28. Απαλλοτρίωσης, διάθεσης, δέσμευσης ή οποιουδή- 
ποτε περιορισμού στη διοίκηση, διαχείριση και στη διά¬ 
θεση δημοτικών ή κοινοτικών κτημάτων, έργων υπηρε¬ 
σιών και υδάτων αρδεύσεως ή υδρεύσεως. 

29. Χορήγησης αδείας αποχής από τα καθήκοντα αιρε¬ 
τών οργάνων τους. 

30. Εκλογής Δημάρχου, Προέδρου και Αντιπροέδρου 
της Κοινότητας συνεπεία παραιτήσεως, εκπτώσεως θα¬ 
νάτου ή για οποιαδήποτε άλλη αιτία. 

31. Μεταβίβασης αρμοδιοτήτων στη Δημαρχιακή Ει- 
τροπή. 

32. Επί θεμάτων τοπικού ενδιαφέροντος των ΟΤΑ. 

33. Κατάρτισης και χρηματοδότησης έργων και αναπτυ¬ 
ξιακών προγραμμάτων. 

34. Αρχαιρεσιών και εκλογής μελών δημαρχιακών επι¬ 
τροπών. 

35. Σύστασης, διάλυσης και εποπτείας δημοτικών νομι¬ 
κών προσώπων, ιδρυμάτων, συνδέσμων και επιχειρήσεων 
και των πράξεων διοικήσεως αυτών. 

36. Συνομολόγησης δανείων. 

37. Προστασίας, αξιοποίησης και διαχείριση της πε¬ 
ριουσίας των ΟΤΑ γενικώς. 

38. Ανέγερσης κατοικιών και διδακτηρίων. 

39. Απαλλοτρίωσης και επεμβάσεων στην ιδιοκτησία 
των ΟΤΑ. 

- Την αυτοδικαία έκπτωσης των αιρετών οργάνων των 
ΟΤΑ εξ αιτίας οφειλών και κωλυμάτων ασυμβιβάστων 
προς την ιδιότητά τους. 

- Την αποποίηση της εκλογής οργάνων των ΟΤΑ. 

- Τη συγκρότηση των επιτροπών αστικής και πειθαρχι¬ 
κής ευθύνης των αιρετών οργάνων των ΟΤΑ. 

- Την πρόσληψη, μετάταξη και μετατροπή της εργασια¬ 
κής σχέσης του προσωπικού των ΟΤΑ. 

- Τα θέματα διοίκησης λειτουργίας και εκτέλεσης έρ¬ 
γων λιμένων. 

- Ψήφιση πιστώσεων άνω των 20.000.000 δρχ. 

- Τον έλεγχο των αποφάσεων του Δ.Σ. της ΔΕΥΑΛ και 
της Δ.Ε. της ΤΕΔκ. 

- Την έκδοση των αποφάσεων επιχορηγήσεων των Νο¬ 
μαρχιακών Αυτ/σεων. 

- Παρέχουμε το δικαίωμα στον εξουσιοδοτούμενο με 
την απόφασή μας αυτή Δ/ντή Αυτ/σης & Αποκέντρωσης 
να παραπέμπει στον υπογράφοντα θέματα που κατά την 
κρίση του θεωρούνται ιδιαιτέρας σημασίας και σοβαρότη¬ 
τας. 

ΣΤΟΝ ΤΜΗΜΑΤΑΡΧΗ ΤΟΠ. ΑΥΤ/ΣΗΣ Α’ ΒΑΘΜΟΥ 

- Την υπογραφή συνήθων εγγράφων πληροφοριακού 
χαρακτήρα προς τους ΟΤΑ και υπηρεσίες αντιστοίχου επι¬ 
πέδου . 

- Την υπογραφή συνήθων προπαρασκευαστικών εγ¬ 
γράφων για την έκδοση και επικύρωση σχετικών αποφά¬ 
σεων σε ανακείμενα μεταβιβαζόμενων αρμοδιοτήτων στο 
τμήμα του. 

- Τον έλεγχο των αποφάσεων των δημοτικών και κοινο¬ 
τικών Συμβουλίων: 

1. Κατασκευής, συντήρησης και λειτουργίας συστημά¬ 
των ύδρευσης, άρδευσης και αποχέτευσης, αντιπλημμυρι- 
κών και εγγειοβελτιωτικών έργων, έργων δημοτικής και 
κοινοτικής οδοποιίας, πλατειών, γεφυρών και έργων ηλε- 
κτροφωτισμού των κοινόχρηστων χώρων, κοιμητηρίων και 
δημοτικών και κοινοτικών χώρων άθλησης και αναψυχής, 
δημοτικών, κοινοτικών και λαϊκών αγορών, λειτουργίας 
των εμποροπανηγύρεων, καθαριότητας και η διαχείριση 
των απορριμάτων και η κατασκευή συντήρησης 8 λειτουρ¬ 
γίας λουτρών και αποχωρητηρίων. 

2. Κατασκευής, επισκευής και συντήρησης σχολικών 
κτιρίων. 

3. Κατασκευής, επισκευής, συντήρησης και διαχείρισης 
των δημοτικών και κοινοτικών σταδίων, των γυμναστηρίων 
και των αθλητικών κέντρων. 

4. Ρύθμισης και κυκλοφορίας καθορισμού πεζοδρόμων, 
μονοδρομήσεων και κατευθύνσεων της κυκλοφορίας, 
προσδιορισμού και λειτουργίας των χώρων στάθμευσης 
των κτισμάτων, καθώς και της διοίκησης της αστικής συ¬ 
γκοινωνίας. 

5. Έλεγχος της τήρησης των διατάξεων που αφορούν 
την καθαριότητα, την κυκλοφορία και στάθμευση των οχη¬ 
μάτων, την οικοδόμηση, την ύδρευση, την άρδευση, την 
αποχέτευση, την ηχορύπανση, τη ρύπανση των θαλασσών 
από πηγές ξηράς, την προστασία των επίγειων και υπό¬ 
γειων υδάτινων αποθεμάτων και την προστασία του περι¬ 
βάλλοντος. 

6. Χορήγησης αδειών ίδρυσης και λειτουργίας όλων των 
καταστημάτων και επιχειρήσεων των όρων λειτουργίας 
των οποίων καθορίζονται από υγειονομικές διατάξεις. 

7. Χορήγησης αδειών μικροπολητών και λειτουρ¬ 
γίας κυλικείων σε κοινόχρηστους χώρους (άλση, κήπους 
κλπ.). 

8. Χορήγησης των αδειών εγκατάστασης και λειτουρ¬ 


γίας θεάτρων κινηματογράφων και παρεμφερών επιχειρή¬ 
σεων που προβλέπονται από του Α.Ν. 445/1937 & 446/ 
1937. 

9. Χορήγησης των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη (ΦΕΚ Β-593). 

10. Φύλαξης δημοτικών και κοινοτικών χώρων απορρι¬ 
μάτων. 

11. Καθορισμού των ορών προϋποθέσεων λειτουργίας 
λαϊκών αγορών. 

12. Έκδοσης κανονιστικών αποφάσεων επί των ανω¬ 
τέρω θεμάτων. 

13. Έγκρισης των απολογισμών των προϋπολογισμών 
και των τροποποιήσεών τους. 

14. Επιβολής φόρων, τελών και δικαιωμάτων. 

15. Αποδοχής κληρονομικών, κληροδοσιών και δω¬ 
ρεών, 

16. Του προγράμαμχος εκτελεστέων έργων. 

17. Της απευθείας ανάθεσης εκτέλεσης έργων, εργα¬ 
σιών και προμηθειών. 

18. Συγκρότησης επιτροπών παραλαβής έργων και προ¬ 
μηθειών και γεωργικής φύσεως θεμάτων. 

19. Κατάρτισης των όρων δημοπρασίας και κατακύρω- 
σης του αποτελέσματος της δημοπρασίας έργων, προμη¬ 
θειών και εργασιών μέχρι του ποσού των 20.000.000 δρχ. 

20 Έγκρισης των πρωτοκόλλων παραλαβής έργων και 
προμηθειών μέχρι του ποσού των 20.000.000 δρχ. 

21. Έγκρισης συγκριτικών πινάκων και Π.Κ.Ν.Τ.Μ. μέ¬ 
χρι 20.000.000 δρχ. 

22. Ψήφισης πιστώσεων μέχρι ποσού 20.000.000 δρχ. 

23. Εγγραφής των ως συνδρομητών σε εφημερίδες και 
περιοδικά. 

24. Πρόσληψης πληρεξουσίου δικηγόρου και της ανά¬ 
γκης πληρεξουσιότητας των μελών τους. 

25. Σύναψης συμβιβασμού και κατάργησης δίκης. 

26. Ψήφισης των κανονισμών τους. 

27. Των δαπανών κηδείας των Δημάρχων και των Προέ¬ 
δρων Κοινοτήτων τους. 

28. Της λογοδοσίας των Δημάρχων και των Προέδρων 
Κοινοτήτων. 

29. Αναστολών και διαγραφών χρεών και διευκολύν¬ 
σεων οφειλετών. 

30. Έκδοσης ενταλμάτων προπληρωμής και σύστασης 
παγίας προκαταβολής, 

31. Επιχορήγησης και βοηθημάτων. 

32 Αμοιβής πληρεξουσίων δικηγόρων. 

33. Έγκρισης και τροποποίησης των Ο.Ε.Υ. τους. 

34. Της συγκρότησης των επιτροπών σε θέματα εκτέ¬ 
λεσης έργων, εργασιών και προμηθειών. 

35. Της συγκρότησης των επιτροπών, γενικώς, επίλυ¬ 
σης φορολογικών διαφορών. 

- Τη θεώρηση των βιβλίων - δημοτολογίων των Ο.Τ. Α. 

ΣΤΟΝ ΤΜΗΜ/ΡΧΗ ΤΟΠ. ΑΥΤ/ΣΗΣ Β’ ΒΑΘΜΟΥ 

- Την υπογραφή των προπαρασκευαστικών και πληρο¬ 
φοριακών εγγράφων προς τις δημόσιες αρχές για την έκ¬ 
δοση σχετικών αποφάσεων του τμήματος. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

-Την ενημέρωση και παροχή στοιχείων και πληροφο¬ 
ριών στους πολίτες σε θέματα αρμοδιότητας του τμήμα¬ 
τος. 

ΣΤΟΝ ΤΜΗΜ/ΡΧΗ ΤΗΣ Τ.Υ.Δ.Κ. 

- Την αποστολή και διαβίβαση στους ΟΤΑ μελετών έρ¬ 
γων πρωτοκόλλων παραλαβής έργων και προμηθειών συ¬ 
γκριτικών πινάκων Π.Κ.Ν.Τ.Μ. και λογ/σμών πληρωμής 
εργασιών, ειδικών προσκλήσεων, καθώς και των σχετικών 
εγγράφων που απευθύνονται στους αναδόχους και τους 
φορείς των έργων σύμφωνα με την κείμενη νομοθεσία 
εκτέλεσης έργων από τους ΟΤΑ. 

- Την παροχή πληροφοριών και εντολών στους ΟΤΑ για 
τεχνικά θέματα. 

- 1. Την παροχή εντολών στους τεχνικούς υπαλλήλους 
της ΤΥΔΚ για τη σύνταξη μελετών - επιβλέψεων δημοτι¬ 
κών και κοινοτικών έργων των ΟΤΑ και των συνδέσμων 
τους. 

2. Την έκδοση αδείας ανόρυξης υδρευτικής γεώτρησης 
και της χρήσης νερού. 

- Την έγκριση κίνησης εκτός έδρας υπηρεσιακών αυτο¬ 
κινήτων της ΤΥΔΚ και μετακίνησης των Τεχνικών Υπαλλή¬ 
λων της ΤΥΔΚ. 

ΣΤΟΝ ΤΜΗΜΑΤΑΡΧΗ ΑΠΟΚΕΝΤΡΩΣΗΣ 

-Την υπογραφή των προπαρασκευαστικών και πληρο¬ 
φοριακών εγγράφων προς τις Δημόσιες Αρχές και τα 
Ν.Π.Δ.Δ. για την έκδοση σχετικών αποφάσεων του τμήμα¬ 
τος. 

-Την ενημέρωση και παροχή στοιχείων και πληροφο¬ 
ριών στους πολίτες σε θέματα αρμοδιότητας του τμήμα¬ 
τος. 

-Την επίβλεψη της τήρησης του ωραρίου εργασίας. 

-Την υπογραφή των προπαρασκευαστικών ενεργειών 
και τη χορήγηση αναρρωτικών αδειών στους υπαλλήλους 
της Διεύθυνσης. 

-Τις προεγκρίσεις των προϋπολογισμών και απολογι¬ 
σμών των Δ.Σ. των Ν.Π.Δ.Δ. του Νομού Φθιώτιδας. 

- Τις εγκρίσεις των αποφάσεων Δ.Σ. των Ν.Π.Δ.Δ. Νο¬ 
μού Φθιώτιδας. 

- Την κοινοποίηση και επίδοση εγγράφων υπηρεσιακής 
κατάστασης στους υπαλλήλους της Διεύθυνσης. 

ΣΤΟΝ ΤΜΗΜΑΤΑΡΧΗ ΤΟΥ ΤΜΗΜΑΤΟΣ ΓΡΑΜΜΑ¬ 
ΤΕΙΑΣ 

-Την παραλαβή, τον χαρακτηρισμό και την κατανομή 
στα τμήματα των εισερχομένων εγγράφων της Διεύθυν¬ 
σης. 

- Την επικύρωση αντιγράφων των εγγράφων και την τή¬ 
ρηση των πρωτοτύπων στο Αρχείο της Δ/νσης και 

- Την υποβολή της σχετικής πρότασης για την εκκαθά¬ 
ριση των αρχείων. 

Κάθε προηγούμενη απόφασή μας για το αντικείμενο 
της απόφασης αυτής καταργείται. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβέρνησης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Φεβρουαρίου 1998 

Ο Γενικός Γραμματείας 
ΧΡΟΝΗΣ ΠΟΛΥΧΡΟΝΙΟΥ 

-♦- 

Αριθ. 1466 (4) 

Τροποποίηση του Ο.Ε.Υ. του Δήμου Καμένων Βούρλων Ν. 

Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 «περί 
καταστάσεως προσωπικού ΟΤΑ» όπως τροποποιήθηκαν 
με την παρ. 5 του άρθρου 8 του Ν. 2307/95. 

2. Τις διατάξεις του Ν. 1586/86 «Βαθμολογική διάρ¬ 
θρωση των θέσεων του Δημοσίου, Ν.Π.Δ.Δ. και Ο.Τ.Α. και 
άλλες διατάξεις». 

3. Την αρ. 9692/6.5.1988 απόφαση του Νομάρχη Φθι¬ 
ώτιδας, με την οποία τροποποιήθηκε για τελευταία φορά ο 
Ο.Ε.Υ. του Δήμου Καμένων Βούρλων. 

4. Την αρ. 16/163/97 απόφαση του Δημ. Συμβουλίου 
Καμένων Βούρλων περί τροποποίησης του Ο.Ε.Υ. 

5. Το απόσπασμα του αρ. 2/30.12.97 πρακτικού του 
Υπηρεσιακού Συμβουλίου Ν. Φθιώτιδας, το οποίο γνωμο- 
δοτεί για την τροποποίηση του Ο.Ε.Υ. του Δήμου Καμέ¬ 
νων Βούρλων, αποφασίζουμε: 

Τροποποιούμε τον Ο.Ε.Υ. του Δήμου Καμένων Βούρ¬ 
λων σύμφωνα με την αρ. 16/163/97 απόφαση του Δημ. 
Συμβουλίου και προσθέτουμε στο άρθρο 3 παρ. Δ. τα 
εξής: 

ΘΕΣΕΙΣ ΠΡΟΣΩΠΙΚΟΥ ΣΕ ΣΥΜΒΑΣΗ ΕΡΓΑΣΙΑΣ ΙΔΙΩ¬ 
ΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Α. Εργάτες σαράντα (40) 

Β. Οδηγοί πέντε (5) 

Γ. Τεχνίτες τέσσερις (4) 

Δ. Διοικητικοί τρείς (3) 

Ε. Χειριστές τέσσερις (4) 

ΣΤ. Υδραυλικοί τέσσερις (4) 

Ακροτελεύταιο άρθρο: 

Από την δημιουργία των παραπάνω θέσεων θα προκλη- 
θεί δαπάνη ύψους 210.000.000, που θα βαρύνει τους 
Κ.Α, 15/112.2, 15/112.1, 70/112.2, 05/112.1, 20/ 
112.1 και 032.1 των προϋπολογισμών του Δήμου Καμέ¬ 
νων Βούρλων των οικονομικών ετών 1998 και επόμενα. 
Η παρούσα να δημοσιευθεί στην Ε.τ.Κ. 

Λαμία, 9 Φεβρουαρίου 1998 

Με εντολή Γεν. Γραμ. Περιφέρειας 
Ο Διευθυντής 
ΠΑΝ. ΜΠΟΝΑΚΗΣ 

Αριθ. ΔΥ/9085/2.2.1998 (5) 

Ανάκληση άδειας Ιδρυσης και λειτουργίας ακτινολογικού 
εργαστηρίου κατηγ. (χ-2), επί της οδού Ανθέων 35, του 
γιατρού Παπαγιάννη Χρήστου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ/9085/2.2.98 απόφαση Νομάρχη Θεσσα¬ 
λονίκης που εκδόθηκε σύμφωνα με τις διατάξεις του Ν.Δ. 
181/74 και ΠΔ 470/83 και Υπουργ. αποφάσεων Α2στ. 
οικ. 2236/78 και 14632 (Φορ) 1416/91 ανακαλείται η 
άδεια Ιδρυσης και λειτουργίας ακτινολογικού εργαστηρίου 
κατηγ. (χ-2) του ακτινολόγου Παπαγιάννη Χρήστου επί της 
οδού Εθν. Αντιστάσεως 20. 

Θεσσαλονίκη, 2 Φεβρουάριου 1998 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-♦- 

ΑΠΟΦΑΣΗ 151 (6) 

Σύσταση Αμιγούς Νομαρχιακής Επιχείρησης με την επω¬ 
νυμία «Κέντρο Περιβάλλοντος» στο Νομό Κοζάνης. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΟΖΑΝΗΣ 
Έχοντας υπόψη: 

1. Τις διατάξεις του άρθρθου 75 και 76 του Π.Δ. 30/96 
(Κώδικας Νομαρχιακής Αυτοδιοίκησης) ΦΕΚ Α' 21/ 

2.2.1996. 

2. Τις διατάξεις του Π.Δ. 331 /96 (Σύσταση και λειτουρ¬ 
γία αμιγών Νομαρχιακών ή διανομαρχιακών επιχειρήσεων 
από τις Ν.Α. κατά Νομαρχιακά Διαμερίσματα), ΦΕΚ 2231 / 

11.9.1996. 

3. Τις διατάξεις του Π.Δ. 520/88, (Βιβλία και στοιχεία 
που πρέπει να τηρούνται από τις αμιγές δημοτικές και κοι¬ 
νοτικές επιχειρήσεις), ΦΕΚ Α' 236/24.10.1988, 

4. Την πλήρη οικονομοτεχνική μελέτη που συντάχθηκε 
από τις εταιρείες ΑΝΚΟ ΑΕ και ΚΤΕΣΚ για το λόγο αυτό. 

5. Την υπ’ αριθμ. 478/15.1.1998 απόφαση του Γενικού 
Γραμματέα Δυτικής Μακεδονίας, με την οποία εγκρίνεται 
η ανωτέρω απόφαση του Νομαρχιακού Συμβουλίου απο¬ 
φασίζει ψηφίζει ομόφωνα: 

1) Τη σύσταση Αμιγούς Νομαρχιακής επιχείρησης με 
την επωνυμία «Κέντρο Περιβάλλοντος» στο Νομό Κοζά¬ 
νης σαν νομικό πρόσωπο ιδιωτικού δικαίου που διέπεται 
από τις διατάξεις του άρθρου 76 του Π.Δ. 30/98 (Κώδικας 
Νομαρχιακής Αυτοδιοίκησης). 

2) Σκοπός της επιχείρησης είναι: 

- Η πρόβλεψη και αντιμετώπιση περιβαλλοντικών προ¬ 
βλημάτων. 

- Η ενημέρωση των πολιτικών και των κοινωνικών φο¬ 
ρέων με βάση επιστημονικοτεχνικά τεκμηριωμένες προ¬ 
τάσεις. 

- Η δημοσιοποίηση των δραστηριοτήτων του στην το¬ 
πική κοινωνία. 

- Η δημιουργία υποδομής για αυτόνομη δράση προς 
αποκατάσταση του περιβάλλοντος. 

- Οι συνεργασίες με επιστημονικούς φορείς βάσει προ¬ 


γραμματικών συμφωνιών με σκοπό την έρευνα και τον 
έλεγχο των περιβαλλοντικών προβλημάτων. 

- Η εφαρμογή της σχετικής Ελληνικής και Κοινοτικής 
Νομοθεσίας. 

- Η θεσμοθέτηση του και συνεπώς η εφαρμογή των 
προτάσεών του από τους ρυπαντές. 

- Η παροχή συμβουλών κατά την διαδικασία έγκρισης 
των Μελετών των Περιβαλλοντικών Επιπτώσεων (Μ.Π.Ε.) 
από τα Νομαρχιακά Συμβούλια. 

- Η συμβουλή στην διαμόρφωση μιας ενιαίας και επιστη¬ 
μονικά αποδεκτής στάσης των τοπικών φορέων στα περι¬ 
βαλλοντικά θέματα, δίνοντας με τον τρόπο αυτό τη δυνα¬ 
τότητα στην τοπική κοινωνία να αναπτύξει ένα συστημα¬ 
τικό διάλογο με τους κύριους ρυπαντές, η διασφάλιση της 
συμμετοχής και της συνεργασίς των οποίων είναι σημα¬ 
ντικό στοιχεία για την επίτευξη των στόχων του Κέντρου. 

- Η παροχή υπηρεσιών προς τρίτους σε περιβαλλοντικά 
ζητήματα. 

Και ειδικότερα το αντικείμενο της επιχείρησης σύμ¬ 
φωνα με την οικονομοτεχνική μελέτη που εκπονήθηκε εί¬ 
ναι τα εξής: 

α) Έλεγχος και παρακολούθηση της ποιότητας του πε¬ 
ριβάλλοντος. 

- Έλεγχος ατμοσφαιρικής ρύπανσης 

- Έλεγχος ποιότητας υδάτων 

- Έλεγχος υγρών και στερεών αποβλήτων 

- Ποιοτικός έλεγχος εδαφών 

- Ελεγχος τοξικών και ανεπιθύμητων αποβλήτων 

- Έλεγχος τήρησης περιβαλλοντικών όρων 

- Οικολογία και αισθητική του περιβάλλοντος 

β) Εκπόνηση ερευνητικών προγραμμάτων και μελε¬ 
τών 

- Για το Περιβάλλον και την Υγεία 

- Αξιοποίηση Κοινοτικών και Εθνικών Προγραμμάτων 
που αφορούν στο Περιβάλλον. 

- Εκπόνηση Ειδικών Ερευνητικών Προγραμμάτων. 

-γ) Πραγματοποίηση εισηγήσεων - γνωμοδοτήσεων 
προς τα εκτελεστικά όργανα εφαρμογής περιβαλλοντικής 
πολιτικής για θέματα όπου διενεργεί ελέγχους. 

δ) Διάδοση αποτελεσμάτων - πληροφόρηση - συνεργα¬ 
σία 

- Περιβαλλοντική εκπαίδευση 

- Παροχή πληροφοριών περιβάλλοντος 

- Διεθνείς συνεργασίες 

3) Η επιχείρηση διοικείται από 9μελές διοικητικό συμ¬ 
βούλιο που αποτελείται από πέντε (5) εκπροσώπους της 
Νομαρχιακής Αυτοδιοίκησης, δύο (2) εκπροσώπους της 
Τοπικής Ένωσης Δήμων και Κοινοτήτων Κοζάνης (ΤΕΔΚ), 
ένας (1) εκπρόσωπο του Τεχνικού Επιμελητηρίου Ελλά¬ 
δας (ΤΕΕ) Παράρτημα Δυτικής Μακεδονίας και ένα (1) εκ¬ 
πρόσωπο του Γεωτεχνικού Επιμελητηρίου Ελλάδας (ΓΕΩ- 
ΤΕΕ) Παράρτημα Δυτικής Μακεδονίας. 

4) Η διάρκεια της Επιχείρησης είναι σαράντα (40) χρόνια 
από τη δημοσέυσή της στην Εφημερίδα της Κυβερνή- 
σεως. 

5) Έδρα της επιχείρησης είναι η πόλη της Κοζάνης. 

6) Η Νομαρχιακή Αυτοδιοίκηση διυθέτει στην Επιχεί- 

ρήση το ποσό των 100 εκατ. δραχμών σαν αρχικό κεφά¬ 
λαιο. 

7) Πόροι της επιχείρησης είναι τα έσοδα από την 
άσκηση της δραστηριότητάς της, οι πρόσοδοι από την πε¬ 
ριουσία της δάνεια, κληρονομιές, εισφορές, δωρεές και 
λοιπές επιχορηγήσεις. 

8) Η επιχείρηση διαλύεται: α) με απόφαση του Νομαρ¬ 
χιακού Συμβουλίου με την απόλυτη πλειοψηφία των με¬ 
λών του, β) όταν λήξει χωρίς να παραταθεί η διάρκεια της 
επιχείρησης και γ) σε περίπτωση πτώχευσης της επιχείρη¬ 
σης. 

Τη διάλυση της επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Νο¬ 
μαρχιακό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράτονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στη Νομαρχιακή Αυτοδιοί¬ 
κηση. 

9) Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διέπονται από τις 
σχετικέζ με τις Νομαρχιακές επιχειρήσεις διατάξεις του 
Π.Δ. 30/96 (Κώδικας Ν.Α.) ΦΕΚ Α' 21/2.2.1996, το Π.Δ. 
331/5.9.1996 που δημοσιεύθηκε στο ΦΕΚ 223/ 
11.9.1996 και τις διατάξεις του Π.Δ. 520/88, ΦΕΚ Α' 
236/24.1 188. 

10) Κάλυψη δαπάνης 

Η δαπάνη που απαιτείται για τη λειτουργία της εν λόγω 
επιχείρησης είναι εξασφαλισμένη και καλύπτεται από το 
τέλος ανάπτυξης Βιομηχανικών Περιοχών παραγωγής 
ηλεκτρικού ρεύματος από Λιγνιτικούς Σταθμούς σύμφωνα 
με την βεβαίωση της Δ/νσης Προγραμματισμού και Σχε- 
διασμού της Νομαρχιακής Αυτοδιοίκησης Κοζάνης (αριθμ. 
πρωτ. 119/6.2.1998). 

Η παρούσα να δημοσιευθεί στην Εφημερίδα της Κυβερ- 
νήσεως. 

Κοζάνη, 6 Φεβρουαρίου 1998 
Ο Πρόεδρος 

ΙΟΡΔΑΝΗΣ ΑΝΔΡΕΑΔΗΣ 


Αριθ. 642 ( 7 ) 

Μεταβίβαση διαθεσίμου οικοπέδου στην Κοινότητα Μη- 
τρουοίου Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντα υπόψη: 

1) Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια Αυτοδιοίκηση και την περιφέρεια και άλλες διατά¬ 
ξεις (ΦΕΚ Α. 90/94) όπως τροποποιήθηκαν και συμπλη¬ 
ρώθηκαν στη συνέχεια. 

2) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β. 967/ 
4.5.97). 

3) Τις διατάξεις του άρθρου 10 παρ. 8 του Ν. 2503/97 
(ΦΕΚ Α 107/97) «περί μεταβίβασης αρμοδιοτήτων επί 
πράξεων προβλεπσμένων από την εν γένει Αγροτική Νο¬ 
μοθεσία στα όργανα της Νομαρχιακής Αυτοδιοίκησης. 

4) Την υπ’ αριθμ. 3398/22.7.97 απόφασή μας, με την 
οποία παρέχεται στον Προϊστάμενο του Τμήματος Εποικι¬ 
σμού - Αναδασμού, η εξουσία υπογραφής σε ορισμένα 
από τα αντικείμενά μας. 

5) Τις διατάξεις του άρθρου 164 του Αγροτικού Κώδικα. 

6) Τα κτηματολογικά στοιχεία της οριστικής διανομής 
και ρυμοτομίας έτους 1968, του συνοικισμού Μητρου- 
σίου, στα οποία το υπ’ αριθμ. 518 οικόπεδο, Ο.Τ. 51, με 
έκταση 620 τ.μ. φέρεται ως διαθέσιμο. 

7) Το υπ’ αριθμ. 147/26.1.95 έγγραφο της Κοινότητας 
Μητρουσίου, με το οποίο ζητάει την μεταβίβαση κατά κυ¬ 
ριότητα του ανωτέρω υπ’ αριθμ. 518 οικόπεδου, για την 
αξιοποίηση αυτού, καθόσον σήμερα αποτελείι εστία μό¬ 
λυνσης, εντός του συνοικισμού, αποφασίζουμε: 

Βάσει του άρθρου 164 του Αγροτικού Κώδικα, μεταβι¬ 
βάζουμε κατά πλήρη νομή, χρήση και κυριότητα, στην Κοι¬ 
νότητα Μητρουσίου, το υπ’ αριθμ. 518 διαθέσιμο οικό¬ 
πεδο, Ο.Τ. 51, εκτάσεως 620 τ.μ. χωρίς την υποχρέωση 
καταβολής τιμήματος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Σέρρες, 9 Φεβρουαρίου 1998 

Με εντολή Νομάρχη 
Ο Προϊστάμενος 
ΔΗΜΗΤΡΙΟΣ ΜΠΙΡΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 ♦ ΑΘΗΝΑ 104 32 ♦ ΤΕΙΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ, 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651)21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε, Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δΡΧ· 

Β' (Υπουργικές αποφάσεις κ.λπ.) 

70.000 >■ 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 >· 

750 


Δ' (Απαλλοτριώσεις, πολεοδομία κ.λπ.) 

70.000 >· 

3.500 


Αναπτυξιακών Πράξεων (Τ.Α.Π.Σ.) 

30.000 >· 

1.500 


Ν,Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 


Παράρτημα { Πίνακες επιτυχόντων διαγωνισμών κ.τλ.) 

5.000 » 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 


Ανωτάτου Ειδικού Δικαστηρίου (Α.Ε.Δ.) 

3.000 ·> 

150 

” 

Προκηρύξεων Α.Σ.Ε.Π. 

10.000 » 

500 

* 

Ανωνύμων Εταιρειών & Ε.Π.Ε. 

250.000 » 

12.500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >■ 

12.500 ·· 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, ειοπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

: Οι συνδρομητές του εξωτερικού μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

: Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

: Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

: Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























